Národný projekt 

 Podpora Deinštitucionalizácie 
náhradnej starostlivosti

Názov prijímateľa: 		Ústredie práce, sociálnych vecí a rodiny
Názov projektu:		Podpora deinštitucionalizácie náhradnej starostlivosti
Názov Operačného programu: 	Zamestnanosť a sociálna inklúzia 
Miesto realizácie projektu: 	Bratislavský kraj, Trnavský kraj, Nitriansky kraj, Trenčiansky kraj, 
Banskobystrický kraj, Žilinský kraj, Prešovský kraj, Košický kraj
Trvanie projektu: 		od 01/2013 do 12/2015
Výška nenávratného finančného príspevku: 		    524 092,37 EUR v rámci BSK
5 051 912,58  EUR v rámci SR bez BSK
Kontaktné údaje:   Ústredie práce, sociálnych vecí a rodiny, Špitálska ulica č.8, 812 67 Bratislava  

Projekt je realizovaný Ústredím práce, sociálnych vecí a rodiny, úradmi práce, sociálnych vecí a rodiny a detskými domovmi.

Cieľom projektu je deinštitucionalizácia náhradnej starostlivosti vytváraním a rozvíjaním opatrení podporujúcich život detí v prirodzenom a náhradnom rodinnom prostredí a pokračovanie  podpory vykonávania náhradnej starostlivosti na komunitnej úrovni. 

Špecifickým cieľom projektu je: 
•	skvalitnenie vykonávania opatrení sociálnoprávnej ochrany detí a sociálnej kurately v prirodzenom rodinnom prostredí na predchádzanie umiestňovania detí do inštitúcií,
•	podpora a uľahčenie plnenia účelu náhradnej rodinnej starostlivosti a náhradnej osobnej starostlivosti,
•	zintenzívnenie transformácie a podpora deinštitucionalizácie v poskytovaní starostlivosti v detských domovoch,
•	komplexná podpora profesionálnych rodín,
•	zvyšovanie odbornosti a prehlbovanie zručností zamestnancov orgánov sociálnoprávnej ochrany detí a sociálnej kurately a detských domovov.

Cieľovou skupinou projektu sú:
•	zamestnanci a vedúci oddelení sociálnoprávnej ochrany detí a sociálnej kurately úradov PSVR,  vykonávajúci opatrenia sociálnoprávnej ochrany detí a sociálnej kurately; 
•	zamestnanci úradov PSVR (tzv. rodinní asistenti) a zamestnanci úradov PSVR  na referátoch poradensko-psychologických služieb; 
•	zamestnanci detských domovov, riaditelia štátnych aj neštátnych detských domovov – pestúni, profesionálni rodičia, odborní zamestnanci, zamestnanci priameho výkonu zabezpečovania poskytovania starostlivosti o deti, psychológovia, liečební a špeciálni pedagógovia, vychovávatelia;
•	náhradní rodičia a náhradné rodiny;
•	záujemcovia o náhradnú rodinnú starostlivosť, žiadatelia o náhradnú rodinnú starostlivosť;
•	zamestnanci, koordinátori, sociálni pracovníci, odborníci  a psychológovia Centier podpory profesionálnych rodičov;
•	zamestnanci Ústredia PSVR, MPSVR SR, neziskových organizácii;
•	zamestnanci pracujúci s dieťaťom, s jeho rodinou, náhradnou rodinou, školou, obcou, participujúci pri tvorbe individuálneho plánu rozvoja osobnosti dieťaťa.

Hlavnými aktivitami projektu sú:
•	podpora deinštitucionalizácie výkonu opatrení sociálnoprávnej ochrany detí a sociálnej kurately v prirodzenom rodinnom prostredí,
•	podpora deinštitucionalizácie výkonu opatrení sociálnoprávnej ochrany detí a sociálnej kurately v náhradnom rodinnom prostredí,
•	podpora tvorby a implementácie transformačných a deinštitucionalizačných plánov,
•	zvýšenie udržateľnosti a podpora špecializácie profesionálnych rodičov,
•	transformácia a skvalitnenie poskytovania starostlivosti o deti a mladých dospelých,
•	metódy a formy práce s deťmi a mladými dospelými.  

Tento projekt sa realizuje vďaka podpore z Európskeho sociálneho fondu v rámci Operačného programu Zamestnanosť a sociálna inklúzia.       www.esf.gov.sk / www.employment.gov.sk / www.upsvar.sk